b'\n_START_ARTICLE_\n\xc5\xbdelezni\xc5\xa1ka nesre\xc4\x8da v Diva\xc4\x8di (1984)\n_START_PARAGRAPH_\n\xc5\xbdelezni\xc5\xa1ka nesre\xc4\x8da v Diva\xc4\x8di se je zgodila 14. julija 1984 na obmo\xc4\x8dju \xc5\xbeelezni\xc5\xa1ke postaje Diva\xc4\x8da in velja za najhuj\xc5\xa1o \xc5\xbeelezni\xc5\xa1ko nesre\xc4\x8do v Sloveniji._NEWLINE_Na 3. tiru diva\xc5\xa1ke postaje je stal potni\xc5\xa1ki hitri vlak na relaciji Beograd-Pulj, ko se je vanj zaletel tovorni vlak, ki je spregledal ukaz o ustavitvi. V tr\xc4\x8denju je umrlo 31 ljudi in 34 jih je bilo ranjenih. Ve\xc4\x8dina \xc5\xbertev je bila iz zadnjega vagona, ki je bil do polovice popolnoma uni\xc4\x8den._NEWLINE_Na sojenju je bil strojevodja tovornega vlaka spoznan za nedol\xc5\xbenega; ugotovili pa so, da je k nesre\xc4\x8di najve\xc4\x8d prispevala odsotnost varnostnih naprav na tem delu \xc5\xbeelezni\xc5\xa1ke proge.'